stanford-oval/wikipedia huggingface dataset:
สมการชเรอดิงเงอร์
สมการ > สมการชเรอดิงเงอร์ของอะตอมไฮโดรเจน

ผลเฉลยของสมการชโรดิงเจอร์ ออร์บิทัลของอะตอมคล้ายไฮโดรเจนเป็นไอเกนฟังก์ชันของตัวดำเนินการโมเมนตัมเชิงมุมของอิเล็กตรอน 1 ตัว ในแกน z (Lz) ออบิทัลของอะตอมคล้ายไฮโดรเจน(hydrogen-like atom) สามารถหาได้จากเลขควอนตัมหลัก n เลขควอนตัมโมเมนตัมเชิงมุม l และเลขควอนตัมแม่เหล็ก m พลังงานเฉพาะของอะตอมมีค่าขึ้นกับค่า n เท่านั้น เราจึงต้องบวกเลขควอนตัมการหมุน ms = ±½ สำหรับในออร์บิทัลที่มีระดับพลังงานเท่ากันของอะตอมคล้ายไฮโดรเจน ค่า n, l, m and s  จะมีค่าเฉพาะที่เปลี่ยนไปตามระดับพลังงาน
การวิเคราะห์สมการชโรดิงเจอร์ของอะตอมที่มีอิเล็กตรอนมากกว่าหนึ่งตัวนั้นเป็นไปได้ยาก เนื่องจากมีแรงคูลอมบ์ระหว่างอิเล็กตรอนเข้ามาเกี่ยวข้องกับการคำนวณ เราจึงต้องใช้วิธีเชิงตัวเลข (Numerical method) มาช่วยคำนวณ เพื่อหาฟังก์ชันคลื่นหรือสมบัติทางควอนตัมอื่น ๆ ดังนั้นเราจึงใช้แบบจำลองของอะตอมคล้ายไฮโดรเจนในการแก้ปัญหา
จากกฎของคูลอมบ์ ศักย์ไฟฟ้าเป็นดังสมการ
เมื่อ
ε0 คือ ค่าสภาพยอมของสุญญากาศ,
Z คือ เลขอะตอม (จำนวนโปรตอนในนิวเคลียส),
e คือ ประจุของอิเล็กตรอน,
r คือ ระยะห่างระหว่างอิเล็กตรอนและนิวเคลียส
ดังนั้นจะได้สมการคลื่น (ในพิกัดทรงกลม) เป็น
โดย  Y_{lm} คือ ฮาร์มอนิกส์ทรงกลม
จะได้สมการชเรอดิงเงอร์
โดย  \mu  คือ มวลลดทอน
สัสสตทิฐิ

สัสสตทิฐิ (อ่านว่า สัดสะตะทิถิ) แปลว่า ความเห็นว่าเที่ยง เป็นทิฐิที่ตรงกันข้ามกับ อุจเฉททิฐิ (ความเห็นว่าขาดสูญ) ศาสนาพุทธถือว่าทั้งสัสสตทิฐิและอุจเฉททิฐิเป็นมิจฉาทิฐิ
สัสสตทิฐิ เป็นลัทธิความเห็นที่มีมาก่อนสมัยพุทธกาล โดยเห็นว่าอัตตาหรือตัวตนเป็นสิ่งเที่ยงแท้ ไม่มีการเปลี่ยนแปลง ไม่ขาดสูญ แม้ตายแล้วก็เพียงร่างกายเท่านั้นที่สลายหรือตายไป แต่สิ่งที่เรียกว่าอาตมันหรืออัตตา ชีวะ เจตภูติ ยังเป็นอมตะ ไม่มีวันตาย ไม่มีวันสูญ จะไปถือเอาปฏิสนธิในกำเนิดของภพอื่นต่อไป
สั่วหนี

| Sonin |
| --- | --- |
索尼

Regent of the Qing Dynasty
ดำรงตำแหน่ง 1661–1667ดำรงตำแหน่งร่วมกับ Ebilun, Suksaha, Oboi
แต่งตั้งโดย: จักรพรรดินีเซี่ยวจฺวัง พระพันปีหลวง
กษัตริย์: Kangxi Emperor
 
ข้อมูลส่วนบุคคล
เกิด: พ.ศ. 2144
เสียชีวิต: 12 สิงหาคม พ.ศ. 2210
บุตร: สั่วเอ๋อถู (son) Gabula (son)
ญาติ:  จักรพรรดินีเซี่ยวเฉิงเหริน (หลาน)  ยฺหวิ่นเหริง (เหลน) 
Noble Rank: 1st class Duke
Posthumous name: Wenzhong 文忠

สั่วหนี ( จีน: 索尼; 2144-12 สิงหาคม 2210) ชนชั้นสูงชาวแมนจูจาก สกุลเฮ่อเซ่อหลี่ ซึ่งรับราชการเป็นหนึ่งใน สี่องคมนตรี ของ จักรพรรดิคังซี (ค. 2204 – 2265) ระหว่างยุค ราชวงศ์ชิง (2187-2454). สกุลของเขารับใช้ กองธงเหลือง ซึ่งเป็นหนึ่งใน แปดกองธง.
สั่วเอ๋อถู

สั่วเอ๋อถู ( จีน: 索額圖; 2179-2246) เป็นเสนาบดีระหว่างรัชสมัยของจักรพรรดิคังซี ของ ราชวงศ์ชิง เขาเป็นอาของพระมเหสีเอกจักรพรรดินีเซี่ยวเฉิงเหรินแห่งสกุลเฮ่อเซ่อหลี่ ซึ่งสิ้นพระชนม์ระหว่างมีพระประสูติกาล เขาเป็นบุตรชายของสั่วหนี หนึ่งในสี่องคมนตรี ซึ่งถูกแต่งตั้งให้ช่วยยุวจักรพรรดิจักรพรรดิคังซี บริหารราชการแผ่นดินระหว่างที่พระองค์ยังทรงพระเยาว์ ในฐานะอาของจักรพรรดินีเซี่ยวเฉิงเหริน เขาเป็นพระอัยกา (ตา) ขององค์ชายยฺหวิ่นเหริง องค์ชายรัชทายาทระหว่างรัชสมัยของจักรพรรดิคังซี สั่วเอ๋อถูมิได้รับตำแหน่งขุนนางขั้น 1 จาก สั่วหนี บิดาของเขาเพราะมารดาของเขาไม่ใช่ภรรยาเอก เขามีสถานะต่ำกว่ากาบูลา พี่ชายคนโตของเขา บิดาของจักรพรรดินีเซี่ยวเฉิงเหริน พี่ชายคนที่ 5 และ 6 ได้รับตำแหน่งขุนนางขั้น 1
สั่วเอ๋อถูมีส่วนช่วยยุวจักรพรรดิคังซี ในการปลดเอ๋าไป้ องคมนตรีระหว่างรัชสมัยของยุวจักรพรรดิ จากนั้น สั่วเอ๋อถูจึงค่อย ๆ สะสมอำนาจเพิ่มมากขึ้นและกลายเป็นหนึ่งในขุนนางคนสำคัญที่สุดภายใต้จักรพรรดิคังซี เขามีความขัดแย้งอย่างยาวนานกับหมิงจู ผู้นำขุนนางอีกคนหนึ่งในราชสำนักของจักรพรรดิคังซี เขาได้รับแต่งตั้งให้เป็นราชทูตและลงนามในสนธิสัญญาเนอร์ชิงสค์กับจักรวรรดิรัสเซีย ในรัชสมัยของซาร์อีวานที่ 5 แห่งรัสเซีย เมื่อ พ.ศ. 2232.
สงวน จันทรสาขา

| สงวน จันทรสาขาม> ว.ม., ป.ช., ต.จ.ว. |
| --- | --- |


รัฐมนตรีช่วยว่าการกระทรวงอุตสาหกรรม
ดำรงตำแหน่ง 23 กันยายน พ.ศ. 2500 – 26 ธันวาคม พ.ศ. 2500
นายกรัฐมนตรี: พจน์ สารสิน
ดำรงตำแหน่ง 1 มกราคม พ.ศ. 2501 – 11 กรกฎาคม พ.ศ. 2501
นายกรัฐมนตรี: ถนอม กิตติขจร
เลขาธิการบริหารนายกรัฐมนตรี
ดำรงตำแหน่ง พ.ศ. 2506 – พ.ศ. 2508
นายกรัฐมนตรี: จอมพล ถนอม กิตติขจร
 
ข้อมูลส่วนบุคคล
เกิด: 2 กุมภาพันธ์ พ.ศ. 2462 อำเภอธาตุพนม จังหวัดนครพนม ประเทศไทย
เสียชีวิต: 11 กันยายน พ.ศ. 2514 (52 ปี)
พรรคการเมือง: สหภูมิ
คู่สมรส: จงกลนี จันทรสาขา

สงวน จันทรสาขา (2 กุมภาพันธ์ พ.ศ. 2462 – 11 กันยายน พ.ศ. 2514) เป็นนักการเมืองชาวไทย อดีตรัฐมนตรีช่วยว่าการกระทรวงอุตสาหกรรมของไทย อดีตเลขาธิการบริหารนายกรัฐมนตรี อดีตสมาชิกสภาผู้แทนราษฎรจังหวัดนครพนมและอดีตเลขาธิการพรรคสหภูมิ
ประวัติ

สงวน จันทรสาขา เกิดเมื่อวันที่ 2 กุมภาพันธ์ พ.ศ. 2461 (แบบสากลคือ พ.ศ. 2462) เป็นบุตรของหลวงพิทักษ์พนมเขต (สีห์ จันทรสาขา) กับจันทิพย์ จันทรสาขา (สกุลเดิม วงษ์หอม) มีพี่น้องคือ สง่า จันทรสาขา อดีตผู้ว่าราชการจังหวัดนครพนม สงวน จันทรสาขา และ ดร.สุรจิตต์ จันทรสาขา สมาชิกสภาผู้แทนราษฎรไทย ชุดที่ 12 ประธานสภาวัฒนธรรมจังหวัดมุกดาหาร และเป็นพี่น้องต่างบิดาของจอมพลสฤษดิ์ ธนะรัชต์
สงวน จันทรสาขา ได้รับเลือกตั้งเป็นสมาชิกสภาผู้แทนราษฎรจังหวัดนครพนม ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา ของจอมพล ป.พิบูลสงคราม กระทั่งคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 มีการจัดตั้งรัฐบาลในวันที่ 23 กันยายน พ.ศ. 2500 มีการแต่งตั้งคณะรัฐมนตรีในรัฐบาลนายพจน์ สารสิน ซึ่งนายสงวน ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม และเขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 สังกัดพรรคสหภูมิ ซึ่งเขาเป็นเลขาธิการพรรคและได้รับการสนับสนุนจาก จอมพลสฤษดิ์ ธนะรัชต์ ผู้บัญชาการทหารบก ในขณะนั้น หลังจากนั้นเขาก็ได้ดำรงตำแหน่งรัฐมนตรีช่วยว่าการกระทรวงอุตสาหกรรมต่อเนื่องมาถึงในรัฐบาลชุดต่อมา นำโดย พลโท ถนอม กิตติขจร ต่อมาเขาได้ลาออกจากตำแหน่งในเดือนกรกฎาคมของปีเดียวกัน
สงวน ได้รับหน้าที่ผู้อำนวยการสำนักงานสลากกินแบ่งรัฐบาล ในระหว่างปี พ.ศ. 2501-2506
สงวน จันทรสาขา ได้รับแต่งตั้งเป็นเลขาธิการบริหารนายกรัฐมนตรี (จอมพลถนอม กิตติขจร) ในปี พ.ศ. 2506 ซึ่งในขณะนั้นมีพลตรี ชูศักดิ์ วัฒนรณชัย เป็นเลขาธิการทำเนียบนายกรัฐมนตรี
สงวน ถึงแก่อนิจกรรมในวันที่ 11 กันยายน พ.ศ. 2514 และมีการพระราชทานเพลิงศพ ในวันที่ 31 มกราคม พ.ศ. 2515
เครื่องราชอิสริยาภรณ์

พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2504 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2506 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2506 –  เหรียญราชการชายแดน (ช.ด.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2502 –  เหรียญกาชาดสมนาคุณ ชั้นที่ 1 (เหรียญทอง)
สนธิสัญญามอสโก

สนธิสัญญามอสโก อาจหมายถึง
สนธิสัญญามอสโก (ค.ศ. 1920)
Soviet–Lithuanian Peace Treaty (ค.ศ. 1920)
สนธิสัญญามอสโก (ค.ศ. 1921)
สนธิสัญญามอสโก (ค.ศ. 1939) - รู้จักกันในชื่อกติกาสัญญาโมโลตอฟ–ริบเบินทร็อพ
สนธิสัญญาสันติภาพมอสโก (ค.ศ. 1940)
สนธิสัญญามอสโก (ค.ศ. 1963) - รู้จักกันในชื่อPartial Nuclear Test Ban Treaty
สนธิสัญญามอสโก (ค.ศ. 1970)
Russia–Chechnya Peace Treaty (ค.ศ. 1997)
สนธิสัญญามอสโก (ค.ศ. 2002)
สนธิสัญญามาดริด

สนธิสัญญามาดริด อาจหมายถึง
สนธิสัญญามาดริด (ค.ศ. 1339)
สนธิสัญญามาดริด (ค.ศ. 1526)
สนธิสัญญามาดริด (ค.ศ. 1617)
สนธิสัญญามาดริด (ค.ศ. 1621)
สนธิสัญญามาดริด (ค.ศ. 1630)
สนธิสัญญามาดริด (ค.ศ. 1667)
สนธิสัญญามาดริด (ค.ศ. 1670)
สนธิสัญญามาดริด (13 มกราคม ค.ศ. 1750)
สนธิสัญญามาดริด (5 ตุลาคม ค.ศ. 1750)
Pinckney's Treaty หรือ สนธิสัญญามาดริด (ค.ศ. 1795)
สนธิสัญญามาดริด (ค.ศ. 1801)
สนธิสัญญามาดริด (ค.ศ. 1814)
สนธิสัญญามาดริด (ค.ศ. 1817)
สนธิสัญญามาดริด (ค.ศ. 1880)
สนธิสัญญามาดริด (ค.ศ. 1891)
สั่งรักสาวปืนโหด

สั่งรักสาวปืนโหด (ญี่ปุ่น: すぱすぱ; โรมาจิ: supasupa) หรือในชื่อภาษาอังกฤษว่า Spas-Pa เป็นการ์ตูนญี่ปุ่น แต่งโดย ไทชิ มิยาเกะ คาดว่าจะจบใน 7 เล่ม
เนื้อเรื่อง

สึคาโมริ  อิทสึกิ  เด็กม.ปลายธรรมดาที่มีร่างกายตกเป็นเป้าเล่นงานของผีร้ายได้ง่าย  ได้พบกับสาวน้อย  สึวะ ซูซุ  ผู้ปราบผีร้ายที่มาเล่นงานอิทสึกิด้วยปืนลูกซองสแปชในวันธรรมดาวันหนึ่ง  ทำให้อิทสึกิต้องพบเจอเรื่องราวต่างๆมากมายจากซูซุที่เป็นคู่หมั้นกันมาตั้งแต่เด็ก  แม้ร่างกายจะเป็นเด็กประถม แต่แท้จริงแล้วเธอมีอายุ 17 ปีเท่ากับอิทสึกิ   เธอมาเพื่อตอบแทนบุญคุณที่อิทสึกิเคยแบ่งวิญญาณให้กับเธอเพื่อช่วยชีวิตจากการถูกผีร้ายเล่นงานเมื่อตอนเด็ก   นอกจากซูซุแล้วยังมีเพื่อนร่วมห้องที่แอบชอบอิทสึกิ นั่นคือ ฮารุนะ และ ริน น้องสาวของอิทสึกิ    ทำให้เขาต้องเลือกคนใดคนหนึ่งที่จะรักและดูแลตลอดไป  คำตอบนั้น คือ สึวะ ซูซุ  โดยก่อนหน้านี้ทั้งสองสาว คือ ซูซุ กับ ฮารุนะ ต่างพยายามทำคะแนนให้ตัวเองในการพิชิตใจอิทสึกิ  ทั้งทำข้าวกล่อง ไปเที่ยวสวนสนุกและอื่นๆ
สรชา วีรชาติวัฒนา

สรชา วีรชาติวัฒนา เป็นนักการเมืองชาวไทย เคยได้รับเลือกตั้งสมาชิกสภาผู้แทนราษฎรจังหวัดสมุทรปราการ สังกัดพรรคประชาธิปัตย์
การทำงาน

สรชา วีรชาติวัฒนา เป็นน้องสาวของนายสมพงษ์ วีรชาติวัฒนา อดีตนายกเทศมนตรีเทศบาลตำบลด่านสำโรง
สรชา วีรชาติวัฒนา เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคประชาธิปัตย์ เขตเลือกตั้งที่ 2 ได้คะแนน 12,945 คะแนน เป็นลำดับที่ 3 รองจาก ประเสริฐ เด่นนภาลัย จากพรรคไทยรักไทย และกิตติ ยงศ์สงวนชัย จากพรรคมหาชน
ต่อมาในปี 2550 ได้ลงสมัครรับเลือกตั้ง ส.ส.จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ เขตเลือกตั้งที่ 1 ซึ่งเป็นการสมัครแบบเขตเดียว 3 คน เธอได้รับคะแนนมาเป็นลำดับที่ 5 ได้ 71,428 คะแนน ต่อมา สงคราม กิจเลิศไพโรจน์ จากพรรคเพื่อไทย ถูกตัดสิทธิ์ทางการเมืองจากการยุบพรรค จึงจัดให้มีการเลือกตั้งใหม่ในเดือนมกราคม พ.ศ. 2552 เธอจึงได้รับเลือกตั้งสมัยแรก และเป็นสมาชิกพรรคประชาธิปัตย์ที่ชนะการเลือกตั้งในพื้นที่จังหวัดสมุทรปราการ ในรอบกว่า 20 ปี (ก่อนหน้านั้นคือ ณัฐ ศรีเฟื่องฟุ้ง พ.ศ. 2529) แต่ต่อมาถูก กกต. ให้ใบแดง โดยให้งดประกาศผลการเลือกตั้งและเพิกถอนสิทธิเลือกตั้งหนึ่งปี
ในปี 2554 เธอลงสมัครรับเลือกตั้งในเขตเลือกตั้งที่ 2 ได้คะแนน 35,512 คะแนน แต่แพ้ให้กับคู่แข่งเดิม คือ ประเสริฐ ชัยกิจเด่นนภาลัย จากพรรคเพื่อไทย และในปี 2562 เธอก็ยังคงลงสมัครรับเลือกตั้งในนามพรรคประชาธิปัตย์ แต่ไม่ได้รับเลือกตั้ง
ในปี 2563 เธอให้การสนับสนุน อำนวย รัศมิทัต ลงสมัครรับเลือกตั้งนายกองค์การบริหารส่วนจังหวัดสมุทรปราการ แต่นายอำนวยไม่ได้รับเลือกตั้ง
ในปี 2564 เธอได้รับการแต่งตั้งเป็นที่ปรึกษากิตติมศักดิ์นายกเทศมนตรีเทศบาลตำบลด่านสำโรง
ในปี 2565 เธอได้ลาออกจากพรรคประชาธิปัตย์ โดยได้ให้เหตุจากการที่พรรคไม่สามารถจัดการปัญหาอื้อฉาวของภายในคณะกรรมการบริหารพรรคได้
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
สนามฟุตบอลฮิตาชิ คาชิวะ

| --- | --- |
ฮิตาชิได

th
ที่ตั้ง:  คาชิวะ ประเทศญี่ปุ่น
พิกัด: 35°50′55″N 139°58′31″E﻿ / ﻿35.8485°N 139.975149°E﻿ / 35.8485; 139.975149
เจ้าของ: ฮิตาชิ
ความจุ: 15,900
ขนาดสนาม: 105 x 68 m
พื้นผิว: หญ้า
การก่อสร้าง
เปิดใช้สนาม: 1985
ปรับปรุง: 1995
การใช้งาน
คาชิวะ เรย์โซล
สนามฟุตบอลฮิตาชิ คาชิวะ เป็นสนามฟุตบอล ตั้งอยู่ที่ เมืองคาชิวะ จังหวัดชิบะ ประเทศญี่ปุ่น  ปัจจุบันสนามแห่งนี้เป็นสนามเหย้าของสโมสร คาชิวะ เรย์โซล  จากเจลีก สนามแห่งนี้มีความจุผู้ชมทั้งหมด 15,900 คน ก่อสร้างขึ้นในปี พ.ศ. 2528
แหล่งข้อมูลอื่น

J. League stadium guide เก็บถาวร 2010-03-27 ที่ เวย์แบ็กแมชชีน (ญี่ปุ่น)
วันปลดปล่อย

วันปลดปล่อย คือวันสำคัญวันหนึ่งของหลายประเทศ ซึ่งถือว่าเป็นวันที่ได้รับอิสรภาพ เป็นวันที่เกิดการเปลี่ยนแปลงภายในประเทศ อาทิการปฏิวัติ เช่นในคิวบา หรือสิ้นสุดการยึดครองทางทหารโดยรัฐอื่น อย่างใดอย่างหนึ่ง คล้ายกับวันเอกราชแต่ต่างกันที่ วันเอกราชถือเป็นวันที่แยกตัวออกเป็นอีกประเทศหนึ่ง ในขณะที่วันปลดปล่อยมิได้แยกประเทศ หรืออาจรวมประเทศ
| ประเทศ/เมือง | วันที่ | ตั้งแต่ | หมายเหตุ |
| --- | --- | --- | --- |
|  คิวบา | 01-01 !1 มกราคม | ค.ศ. 1959 |  |
|  โตโก | 01-13 !13 มกราคม |  |  |
|  ยูกันดา | 01-26 !26 มกราคม | ค.ศ. 1986 |  |
|  อัฟกานิสถาน | 02-15 !15 กุมภาพันธ์ |  |  |
|  คูเวต | 02-26 !26 กุมภาพันธ์ | ค.ศ. 1991 | ดูเพิ่มที่ สงครามอ่าวเปอร์เซีย |
|  บัลแกเรีย | 03-03 !3 มีนาคม | ค.ศ. 1878 | ดูเพิ่มที่ สนธิสัญญาซานสเตฟาโน |
| คอร์เลโอเน แคว้นปกครองตนเองซิชิลี | 04-11 !11 เมษายน | ค.ศ. 2006 | หัวหน้ามาเฟีย แบร์นาโด โปรเวนซาโน (Bernardo Provenzano) ผู้ครองเมืองถูกจับกุม  เก็บถาวร 2016-04-22 ที่ เวย์แบ็กแมชชีน |
|  อิตาลี | 04-25 !25 เมษายน | ค.ศ. 1945 |  |
|  เวียดนาม | 04-30 !30 เมษายน | ค.ศ. 1975 | ดูเพิ่มที่ วันรวมชาติ และการเสียกรุงไซ่ง่อน |
|  เอธิโอเปีย | 05-05 !5 พฤษภาคม | ค.ศ. 1941 |  |
|  เดนมาร์ก | 05-05 !5 พฤษภาคม | ค.ศ. 1945 |  |
|  เนเธอร์แลนด์ | 05-05 !5 พฤษภาคม | ค.ศ. 1945 | ดูเพิ่มที่ วันปลดปล่อย (เนเธอร์แลนด์) |
|  นอร์เวย์ | 05-08 !8 พฤษภาคม | ค.ศ. 1945 | ดูเพิ่มที่ วันปลดปล่อย (นอร์เวย์) |
| เกิร์นซีย์และเจอร์ซีย์ หมู่เกาะแชนเนล | 05-09 !9 พฤษภาคม | ค.ศ. 1945 | วันสิ้นสุดการยึดครองหมู่เกาะแชนเนลโดยเยอรมนีระหว่างสงครามโลกครั้งที่หนึ่ง |
|  สาธารณรัฐประชาธิปไตยคองโก | 05-17 !17 พฤษภาคม |  |  |
|  เลบานอน | 05-25 !25 พฤษภาคม | ค.ศ. 2000 | ดูเพิ่มที่ วันปลดปล่อย (เลบานอน) |
|  หมู่เกาะฟอล์กแลนด์ | 06-14 !14 มิถุนายน | ค.ศ. 1982 | วันสิ้นสุดสงครามหมู่เกาะฟอล์กแลนด์ |
|  เกาะเซาท์จอร์เจียและหมู่เกาะเซาท์แซนด์วิช | 06-14 !14 มิถุนายน | ค.ศ. 1982 | วันสิ้นสุดสงครามหมู่เกาะฟอล์กแลนด์ |
|  หมู่เกาะนอร์เทิร์นมาเรียนา | 07-04 !4 กรกฎาคม |  | วันสิ้นสุดสงครามโลกครั้งที่สอง |
|  รวันดา | 07-04 !4 กรกฎาคม |  | วันสิ้นสุดเหตุการณ์ฆ่าล้างเผ่าพันธุ์ในรวันดา |
|  นิการากัว | 07-19 !19 กรกฎาคม |  |  |
|  กวม | 07-21 !21 กรกฎาคม | ค.ศ. 1944 | ดูเพิ่มที่ สมรภูมิเกาะกวม (ค.ศ. 1944) |
|  ปากีสถาน | 08-14 !14 สิงหาคม | ค.ศ. 1947 |  |
|  เกาหลีเหนือ | 08-15 !15 สิงหาคม | ค.ศ. 1945 | ดูเพิ่มที่ วันชัยเหนือญี่ปุ่น หรือวันวีเจ |
|  เกาหลีใต้ | 08-15 !15 สิงหาคม | ค.ศ. 1945 | ดูเพิ่มที่ วันชัยเหนือญี่ปุ่น หรือวันวีเจ |
|  อินเดีย | 08-15 !15 สิงหาคม | ค.ศ. 1947 |  |
|  ฮ่องกง | 08 !วันจันทร์สุดท้าย ของเดือนสิงหาคม | ค.ศ. 1945–1996 | วันสิ้นสุดการยึดครองของญี่ปุ่นระหว่างสงครามโลกครั้งที่สอง |
|  อับฮาเซีย | 09-30 !30 กันยายน | ค.ศ. 1993 | วันสิ้นสุดสงครามอับฮาเซียกับจอร์เจีย |
|  มาลี | 11-19 !19 พฤศจิกายน |  |  |
|  แอลเบเนีย | 11-29 !29 พฤศจิกายน |  |  |
|  บังกลาเทศ | 12-16 !16 ธันวาคม |  |  |
| รัฐกัว อินเดีย | 12-19 !19 ธันวาคม | ค.ศ. 1961 |  |
ฤดูพายุเฮอริเคนแปซิฟิก พ.ศ. 2559

| ฤดูพายุเฮอริเคนแปซิฟิก พ> ศ. 2559 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 7 มกราคม พ.ศ. 2559 (สถิติก่อตัวเร็วที่สุด)
ระบบสุดท้ายสลายตัว: 26 พฤศจิกายน พ.ศ. 2559
พายุมีกำลังมากที่สุด

ชื่อ: ซีมอร์
 • ลมแรงสูงสุด: 150 ไมล์/ชม. (240 กม./ชม.) (เฉลี่ย 1 นาที)
 • ความกดอากาศต่ำที่สุด: 943 มิลลิบาร์ (hPa; 27.85 inHg)
 
สถิติฤดูกาล
พายุดีเปรสชันทั้งหมด: 23 ลูก
พายุโซนร้อนทั้งหมด: 22 ลูก
พายุเฮอริเคน: 13 ลูก
พายุเฮอริเคนขนาดใหญ่ (ระดับ 3 ขึ้นไป): 6 ลูก
ผู้เสียชีวิตทั้งหมด: 11 คน
ความเสียหายทั้งหมด: 96 ล้านดอลลาร์สหรัฐ (ค่าเงิน USD ปี 2016)
 
ฤดูพายุเฮอริเคนแปซิฟิก 2557, 2558, 2559, 2560, 2561
ฤดูพายุเฮอริเคนแปซิฟิก พ.ศ. 2559 เป็นฤดูกาลในอดีต ที่เคยมีการก่อตัวของพายุหมุนเขตร้อนภายในมหาสมุทรแปซิฟิกด้านตะวันออก ในวันที่ 7 มกราคม พายุเฮอริเคนปาลี ก่อตัวขึ้นภายในมหาสมุทรแปซิฟิกกลาง และถูกบันทึกเป็นพายุหมุนเขตร้อนที่ก่อตัวเร็วที่สุดภายในมหาสมุทรแปซิฟิกกลาง โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม ในมหาสมุทรแปซิฟิกตะวันออก และวันที่ 1 มิถุนายน ในตอนกลางของมหาสมุทรแปซิฟิก และไปจบลงในวันที่ 30 พฤศจิกายน นี่เป็นขอบเขตระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา ซึ่งอธิบายได้โดยพายุโซนร้อนปาลี
พายุ > พายุเฮอริเคนปาลี

ฤดูกาล พ.ศ. 2559 นี้ เริ่มต้นด้วยเศษที่หลงเหลือของพายุดีเปรสชันเขตร้อนเก้าซี ซึ่งถูกทิ้งไว้เป็นบริเวณชื้นขนาดใหญ่เบื้องหลัง ในมหาสมุทรแปซิฟิกบริเวณเส้นศูนย์สูตร การเปลี่ยนเป็นลมตะวันตกอย่างฉับพลันที่มีประสิทธิภาพ เป็นคุณลักษณะทั่วไปที่เกี่ยวข้องกับปรากฏการณ์เอลนีโญที่รุนแรง ซึ่งกระตุ้นการก่อกำเนิดของพายุหมุนภายในการแปรปรวน ผลที่ได้คือการก่อตัวของหย่อมความกดอากาศต่ำ สาเหตุมาจากอุณหภูมิพื้นผิวน้ำทะเลที่สูงขึ้นอย่างผิดปกติ ที่ประมาณ 29.5°ซ (85.1°ฟ)
วันที่ 7 มกราคม ระบบรวมตัวกันก่อตัวเป็นพายุดีเปรสชันเขตร้อน นี่แสดงให้เห็นถึงการก่อตัวของพายุลูกแรกที่เร็วที่สุดที่เคยบันทึกได้ในมหาสมุทรแปซิฟิกกลาง ซึ่งเร็วกว่าพายุโซนร้อนวิโนนาในฤดูกาลปี พ.ศ. 2532 เพียง 6 วัน ในไม่ช้า ระบบก็ทวีกำลังแรงขึ้นเป็นพายุโซนร้อน และได้รับชื่อ ปาลี กลายเป็นระบบพายุลูกที่ก่อตัวเร็วที่สุดเท่า ที่เคยบันทึกได้ในมหาสมุทรแปซิฟิกตะวันออกเฉียงเหนือ
วันที่ 11 มกราคม พายุได้ทวีกำลังแรงขึ้นเป็นพายุเฮอริเคนระดับ 1 และกลายเป็นพายุเฮอริเคนลูกที่ก่อตัวเร็วที่สุด เท่าที่เคยบันทึกไว้ในแอ่งแปซิฟิกตะวันออกเฉียงเหนือ ซึ่งก่อนหน้านี้ตำแหน่งนี้เป็นของ พายุเฮอริเคนเอเกกา เมื่อ พ.ศ. 2535 ปาลีเคลื่อนตัวลงมาต่ำที่สุดที่ละติจูด 2.0°น ทำให้ถูกบันทึกเป็นพายุในซีกโลกตะวันตกที่อยู่ในละติจูดต่ำสุด ต่ำกว่าที่พายุดีเปรสชันเขตร้อนเก้าซีเคยทำไว้ที่ 2.2°น ในช่วงสองสัปดาห์ก่อน
พายุ > พายุดีเปรสชันเขตร้อนหนึ่ง-อี

วันที่ 4 มิถุนายน ศูนย์เฮอริเคนแห่งชาติ เริ่มเฝ้าระวังพื้นที่ที่เป็นไปได้ของการพัฒนา อีกไม่กี่วันถัดมา ความน่าจะเป็นของการก่อตัวของพายุลดลงในระดับต่ำ
วันที่ 6 มิถุนายน เหนือความคาดหมาย พายุดีเปรสชันหนึ่ง-อีก่อตัวขึ้น และเริ่มมีการออกการเฝ้าระวัง นำให้รัฐบาลของเม็กซิโกได้ออกประกาศการเฝ้าระวังพายุโซนร้อนกับชายฝั่งทะเล
วันที่ 7 มิถุนายน พายุอ่อนกำลังลง ดังนั้นทำให้การเฝ้าระวังถูกยกเลิก
วันที่ 8 มิถุนายน ในช่วงต้นของวันพายุได้ขึ้นฝั่งเม็กซิโกใกล้กับอ่าวเตฮวนเตเปคและสลายตัวไป
ขณะที่มาตรการป้องกัน มีการเปิดสถานที่อพยพชั่วคราวทั่วรัฐเชียปัส พายุดีเปรสชันเป็นสาเหตุให้เกิดความเสียหายเล็กน้อยทั่วรัฐวาฮากา โดยแรกเริ่มภายในเทศบาลซาลีนากรูซ ฝนตกหนักทำให้เกิดน้ำท่วมในถนนบางสาย และหลุมยุบทำให้บ้านเรือนเสียหายหนึ่งหลังคาเรือน
พายุ > พายุโซนร้อนแอทากา

วันที่ 1 กรกฎาคม ศูนย์เฮอริเคนแห่งชาติ (NHC) เริ่มเฝ้าติดตามพื้นที่ที่มีความเป็นไปได้ของการก่อตัว ซึ่งมีการจัดระบบเพิ่มขึ้นอย่างรวดเร็ว
วันที่ 2 กรกฎาคม อีกเจ็ดชั่วโมงต่อมา หย่อมความกดอากาศต่ำทวีกำลังแรงขึ้นเป็นพายุดีเปรสชันเขตร้อนสอง-อี ระบบมีการจัดระบบที่รวดเร็วมาก ซึ่งต่อมา NHC ได้เพิ่มความรุนแรงของสอง-อีเป็นพายุโซนร้อน และใช้ชื่อ แอทากา
วันที่ 3 กรกฎาคม แอทากามีกำลังแรงสูงสุด ที่ความเร็วลม 45 ไมล์/ชั่วโมง หลังจากนั้นไม่นาน แอทากาก็เริ่มอ่อนกำลังลงเล็กน้อย ขณะที่ยังเคลื่อนตัวไปทางตะวันตก
วันที่ 5 กรกฎาคม แอทากากลายเป็นพายุหมุนนอกเขตร้อน
พายุ > พายุเฮอริเคนบลัส

วันที่ 27 มิถุนายน ศูนย์เฮอริเคนแห่งชาติ (NHC) ได้จับเฝ้าติดตามคลื่นอากาศในเขตร้อน เหนือทวีปอเมริกากลางสำหรับความเป็นไปได้ในการพัฒนา
วันที่ 30 มิถุนายน หย่อมความกดอากาศต่ำก่อตัวขึ้นทางใต้ของเม็กซิโก
วันที่ 3 กรกฎาคม พายุมีความได้เปรียบเพียงพอในการจัดระบบ และกลายเป็นพายุดีเปรสชันเขตร้อนสาม-อี หกชั่วโมงถัดมา ท่ามกลางภาวะแวดล้อมที่เอื้ออำนวยด้วยอุณหภูมิพื้นผิวน้ำทะเลที่สูง และลมเฉือนแนวตั้งที่น้อยลง ทำให้มันทวีกำลังแรงขึ้นเป็นพายุโซนร้อนและได้รับชื่อ บลัส
วันที่ 4 กรกฎาคม พายุยังคงทวีกำลังแรงขึ้นอย่างคงตัว เป็นผลให้บลัสทวีกำลังแรงขึ้นเป็นพายุเฮอริเคน ต่อมาการทวีกำลังแรงชะงักลงในส่วนที่เหลือของวัน เนื่องจากอากาศแห้งได้ไหลเข้าสู่การหมุนเวียน
วันที่ 5 กรกฎาคม อย่างไรก็ตาม บลัสเริ่มแรงขึ้นอย่างรวดเร็ว และเริ่มเป็นพายุเฮอริเคนขนาดใหญ่ลูกแรงของฤดูกาลในช่วงเย็นของวัน
วันที่ 6 กรกฎาคม บลัส มีกำลังแรงสูงสุดในความรุนแรงพายุเฮอริเคนระดับ 4 ต่อมาบลัส ได้อ่อนกำลังลงเป็นพายุเฮอริเคนระดับ 3 ก่อนจะเปลี่ยนผ่านไปเป็นพายุหมุนเขตร้อนรูปวงแหวน และมีความรุนแรงต่อไป อย่างไรก็ตาม บลัสได้เคลื่อนผ่านเหนือพื้นที่อุณหภูมิพื้นผิวน้ำทะเลลดลง
วันที่ 7 กรกฎาคม เป็นผลให้มันมีแนวโน้มอ่อนกำลังลงอย่างช้า ๆ ซึ่งบลัสได้อ่อนกำลังลงจนมีสถานะต่ำกว่าพายุเฮอริเคนขนาดใหญ่ในช่วงสายของวัน
วันที่ 8 กรกฎาคม บลัสอ่อนกำลังลงเป็นพายุเฮอริเคนระดับ 1
วันที่ 9 กรกฎาคม บลัสอ่อนกำลังลงเป็นพายุโซนร้อน การอ่อนกำลังลงถูกเร่งท่ามกลางมวลอากาศที่เสถียรและการเพิ่มขึ้นของลมเฉือนแนวตะวันตกเฉียงใต้
วันที่ 10 กรกฎาคม เหนือทะเลที่มีอุณหภูมิพื้นผิวที่ 24 °ซ (75 °ฟ) บลัส อ่อนกำลังลงเป็นพายุดีเปรสชันเขตร้อน และเสื่อมลงเป็นพายุหมุนนอกเขตร้อนหลังจากนั้นอย่างรวดเร็ว
ความชื้นที่เกี่ยวข้องกับเศษที่เหลือของบลัสทำให้เกิดฝนตกในฮาวาย
พายุ > พายุเฮอริเคนซีเลีย

วันที่ 2 กรกฎาคม ศูนย์เฮอริเคนแห่งชาติเริ่มเฝ้าระวังพื้นที่ความเป็นไปได้ในการก่อตัว
วันที่ 6 กรกฎาคม ทางศูนย์ ฯ บันทึกว่า "พายุดีเปรสชันเขตร้อนดูเหมือนจะก่อตัวภายในอีกสองวัน"
วันที่ 7 กรกฎาคม พายุดีเปรสชันเขตร้อนสี่-อีกก่อตัว
วันที่ 8 กรกฎาคม มันได้ทวีกำลังแรงขึ้นเป็นพายุโซนร้อน และได้ชื่อ ซีเลีย
วันที่ 10 กรกฎาคม ซีเลียได้ทวีกำลังแรงขึ้นเป็นพายุเฮอริเคน
วันที่ 11 กรกฎาคม ซีเลียทวีกำลังแรงเป็นพายุเฮอริเคนระดับ 2 และยังคงความรุนแรงต่อไปอีกสองวัน
วันที่ 14 กรกฎาคม ซีเลียเริ่มอ่อนกำลังลงที่ความรวดเร็ว จนกลายเป็นพายุโซนร้อน
วันที่ 15 กรกฎาคม ซีเลียเคลื่อนตัวเข้าสู่แอ่งแปซิฟิกกลางและอ่อนกำลังลงเป็นพายุดีเปรสชัน
วันที่ 16 กรกฎาคม ซีเลียสลายตัวลง
วันที่ 17 กรกฎาคม ศูนย์เฮอริเคนแปซิฟิกกลาง บันทึกว่า ความกดอากาศต่ำมีโอกาสที่จะฟื้นฟูเป็นพายุหมุนเขตร้อน ซึ่งต่อมา ซีเลียล้มเหลวในการก่อตัวอีกครั้ง และล้มเหลวในการฟื้นฟูเป็นพายุหมุนเขตร้อน
พายุ > พายุเฮอริเคนดาร์บี

ในสัปดาห์ที่สองของเดือนกรกฎาคม มีระบบหย่อมความกดอากาศต่ำก่อตัวถึง 5 หย่อมในแปซิฟิกตะวันออก โดยหย่อมที่ 4 จากทั้งหมดถูกบันทึกโดยศูนย์เฮอริเคนแห่งชาติ
วันที่ 9 กรกฎาคม หย่อมนั้นตั้งอยู่ในสถานที่ที่มีภาวะแวดล้อมเอื้ออำนวย อาจก่อตัวและกลายเป็นพายุโซนร้อนได้
วันที่ 11 กรกฎาคม หย่อมความกดอากาศทวีกำลังแรงเป็นพายุดีเปรสชันเขตร้อนห้า-อี
วันที่ 12 กรกฎาคม ห้า-อี ทวีกำลังแรงขึ้นเป็นพายุโซนร้อน และได้รับชื่อว่า ดาร์บี
วันที่ 13 กรกฎาคม ดาร์บีบรรลุความรุนแรงเป็นพายุเฮอริเคน
วันที่ 15 กรกฎาคม ระบบทวีกำลังแรงขึ้นเป็นพายุเฮอริเคนระดับ 2
วันที่ 16 กรกฎาคม ถึงอย่างไรก็ตามแม้ระบบเคลื่อนไปเหนือน้ำเย็น ดาร์บียังทวีกำลังแรงขึ้นเป็นพายุเฮอริเคนระดับ 3 อย่างไรก็ตาม 6 ชั่วโมงหลังจากนั้น ดาร์บีอ่อนกำลังลงกลับไปเป็นพายุเฮอริเคนระดับ 2 อีกสี่วัดถัดไป ดาร์บีอ่อนกำลังลงอีกเหนือน้ำเย็นเป็นพายุโซนร้อนโดยเคลื่อนตัวไปทางตะวันตก มุ่งสู่รัฐฮาวาย ขณะที่มันเข้าใกล้พื้นที่ มันได้ทวีกำลังอีกครั้ง ทำให้มีการใช้การเฝ้าระวังและเตือนภัยพายุหมุนเขตร้อนโดยทันทีบนหมู่เกาะฮาวาย
วันที่ 24 กรกฎาคม เวลา 00:00 UTC มันได้ขึ้นฝั่งเข้าใกล้ปาฮาลาบนเกาะใหญ๋ และเคลื่อนผ่านเกาะไปเกาะในระดับพายุโซนร้อนกำลังอ่อน ซึ่งเป็นครั้งแรกนับตั้งแต่พายุเฮอริเคนอิซเซลในฤดูกาล 2557
พายุ > พายุโซนร้อนเอสเทลล์

ในแนวต่อเนื่องของพายุหมุนเขตร้อนด้วยเส้นทางที่เหมือนกัน หย่อมความกดอากาศต่ำได้กลายเป็นพายุโซนร้อนเอสเทลล์
วันที่ 15 กรกฎาคม หย่อมความกดอากาศต่ำทวีกำลังแรงขึ้นเป็นพายุดีเปรสชันเขตร้อนหก-อี
วันที่ 16 กรกฎาคม พายุโซนร้อนลูกที่ห้าแห่งฤดูกาลแปซิฟิกตะวันออกก่อตัวขึ้น และได้ชื่อว่า เอสเทลล์
วันที่ 18 กรกฎาคม เอสเทลล์มีความรุนแรงขึ้นโดยมีความเร็วลม 70 ไมล์/ชม. (115 กม./ชม.) โดยมีสถานะล่างกว่าพายุเฮอริเคน อย่างไรก็ตามมันได้อ่อนกำลังลงเล็กน้อย
วันที่ 20 กรกฎาคม เอสเทลล์ยังคงความรุนแรงอยู่ อย่างไรก็ตาม การคาดการณ์ไม่ได้บอกว่ามันจะทวีกำลังแรงเป็นพายุเฮอริเคน และเริ่มอ่อนกำลังเหนือน้ำเย็นทางตะวันออกเฉียงเหนือของฮาวาย
วันที่ 22 กรกฎาคม เอสเทลล์อ่อนกำลังลงโดยมีความเร็วลมที่ 40 ไมล์/ชม. (65 กม./ชม.) และสลายตัวไปในที่สุด
พายุ > พายุเฮอริเคนแฟรงก์

วันที่ 21 กรกฎาคม หย่อมความกดอากาศต่ำใกล้กับชายฝั่งเม็กซิโกจัดระบบเป็นพายุโซนร้อน โดย NHC เพิ่มความรุนแรงของระบบเป็นพายุโซนร้อนโดยตรงในการเฝ้าระวังฉบับแรก โดยใช้ชื่อ แฟรงก์ โดยข้ามขั้นตอนการเป็นพายุดีเปรสชันเขตร้อนไป หลังจากวันนั้นแฟรงก์ได้เคลื่อนตัวออกห่างจากคาบสมุทรบาฮากาลีฟอร์เนีย ถึงอย่างไรก็ตามการคาดการณ์การทวีกำลังแรงขึ้น แฟรงก์จะเอื้อมไม่ถึงสถานะพายุเฮอริเคน
วันที่ 26 กรกฎาคม กระทั่งวันที่ 26 กรกฎาคม ใกล้กับที่พายุจอร์เจตต์อ่อนกำลังลง ถึงอย่างไรก็ตาม แฟรงก์ก็กลายเป็นพายุลูกที่ห้าในการบันทึกซึ่งก่อตัวในเดือนกรกฎาคมของเฮอริเคนแปซิฟิก โดยครั้งก่อนหน้าถูกบันทึกไว้าที่ 4 และถูกตั้งเป็น 5 ในฤดูกาลก่อนหน้า
พายุ > พายุเฮอริเคนจอร์เจตต์

วันที่ 21 กรกฎาคม ระหว่างพายุเอสเทลล์ และ พายุแฟรงก์ มีพายุดีเปรสชันก่อตัวอีกลูกหนึ่ง และอีกสองชั่วโมงถัดมา พายุดีเปรสชันเขตร้อนทวีกำลังแรงขึ้นเป็นพายุโซนร้อน และได้รับชื่อ จอร์เจตต์ และเป็นพายุโซนร้อนลูกที่เจ็ดที่ก่อตัวในเดือนกรกฎาคม และถูกบันทึกร่วมกับฤดู 2528 และ 2558
วันที่ 24 กรกฎาคม จอร์เจตต์กลายเป็นพายุเฮอริเคน และกลายเป็นพายุเฮอริเคนระดับ 4 อย่างรวดเร็ว หลังจากนั้นจอร์เจตต์อ่อนกำลังลงอย่างรวดเร็วเพราะน้ำเย็น และอ่อนกำลังลงเป็นพายุโซนร้อนในวันถัดมา
รายชื่อพายุ

รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2559 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2560 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2565และนี่ก็เป็นรายการชื่อเดียวกันกับที่เคยใช้ไปในฤดูกาล พ.ศ. 2553
| 0 | 1 | 2 |
| --- | --- | --- |
|  แอทากา  บลัส  ซีเลีย  ดาร์บี  เอสเทลล์  แฟรงก์  จอร์เจตต์  ฮาวเวิร์ด |  อีเวตต์  ฆาบิเอร์  เคย์  เลสเตอร์  แมเดลิน  นิวตัน  ออร์ลีน  เพน |  รอสลิน  ซีมอร์  ทีนา  เวอร์จิล (ยังไม่ใช้)  วินิฟริด (ยังไม่ใช้)  แซเวียร์ (ยังไม่ใช้)  โยลันดา (ยังไม่ใช้)  ซี้ก (ยังไม่ใช้) |
สำหรับพายุเฮอริเคนในมหาสมุทรแปซิฟิก เป็นเขตรับผิดชอบของศูนย์เฮอริเคนมหาสมุทรแปซิฟิกกลาง ครอบคลุมพื้นที่ระหว่าง 140 องศาตะวันตกถึงเส้นแบ่งวันสากล โดยชื่อทั้งหมดจะถูกใช้หมุนวนสี่รายการ อีกสี่ชื่อจะถูกแสดงด้านล่าง
| 0 | 1 | 2 | 3 | 4 |
| --- | --- | --- | --- | --- |
|  ปาลี |  อูลีกา |  วาลากา (ยังไม่ใช้) |  อาโกนี (ยังไม่ใช้) |  |